CELEX: 52005PC0038
Language: lt
Date: 2005-02-07
Title: Pasiūlymas Tarybos direktyva iš dalies pakeičianti direktyvos 2000/29/EB dėl apsaugos nuo augalams ir augaliniams produktams kenksmingų organizmų įvežimo į Bendriją ir išplitimo joje priemonių IV priedą

Svarbus teisinis pranešimas

|

52005PC0038

Pasiūlymas Tarybos direktyva iš dalies pakeičianti Direktyvos 2000/29/EB dėl apsaugos nuo augalams ir augaliniams produktams kenksmingų organizmų įvežimo į Bendriją ir išplitimo joje priemonių IV priedą  /* KOM/2005/0038 galutinis */  

	Briuselis, 07.02.2005KOM(2005) 38 galutinisPasiūlymasTARYBOS DIREKTYVAiš dalies pakeičianti Direktyvos 2000/29/EB dėl apsaugos nuo augalams ir augaliniams produktams kenksmingų organizmų įvežimo į Bendriją ir išplitimo joje priemonių IV priedą(pateikta Komisijos)AIŠKINAMASIS MEMORANDUMASTarybos direktyvoje 2000/29/EB su pakeitimais, padarytais Komisijos direktyva 2004/102/EB, yra naujų reikalavimų nuo 2005 m. kovo 1 d. į ES importuojamiems medienos gaminiams.Pakavimo medžiagoms ir paklotams taikomos Bendrijos priemonės atitinka Jungtinių Tautų maisto ir žemės ūkio organizacijos (FAO) 2002 m. kovo mėnesį priimtą Tarptautinį fitosanitarijos priemonių standartą (ISPM) Nr. 15 dėl „Pakavimo medžiagos iš medienos reguliavimo tarptautinėje prekyboje gairių“. Standarte numatyta, kad medinė pakavimo medžiaga turi būti termiškai apdorota ar fumiguota ir pažymėta. Standarte taip pat numatyta, kad šalys gali reikalauti, kad medžiaga būtų pagaminta iš nužievintos rąsto formos medienos, jei tai pateisinama techniniu požiūriu.Kadangi valstybių narių ekspertai paskaičiavo, kad tokio pateisinimo esama, tas pasirenkamas reikalavimas dabar yra įtrauktas į Direktyvą 2000/29/EB (per pakeitimą, padarytą Direktyva 2004/102/EB).Po to keletas trečiųjų šalių, tarp jų ir JAV, kreipėsi į Komisijos tarnybas, pareikšdamas abejonių dėl techninio pateisinimo. Komisija mano, kad reikėtų dvylikai mėnesių atidėti nužievinimą numatančias priemones, kad galėtų įvykti tolesnės diskusijos ir konkretus tyrimas.Dėl Komisijos direktyvos, kuri iš dalies pakeistų Direktyvą 2000/29/EB – nuo 2005 m. kovo 1 d. iki 2006 m. kovo 1 d. atidėtų pakavimo medžiagoms ir paklotams taikytinų priemonių įgyvendinimą, projekto 2005 m. sausio 21 d. Augalų sveikatos nuolatinis komitetas pareiškė nepalankią nuomonę: 94 balsų už (BE, EE, EL, CY, LT, LU, NL, PL, SI, FI), 215 prieš ( DK, DE, ES, FR, IE, IT, LV, HU, MT, AT, PT, SK, SE, UK) ir 12 susilaikė (CZ). Visos prieš balsavusios valstybės narės teigė, kad esamoms nuostatoms išlaikyti esama techninio pateisinimo. CZ susilaikė dėl teisinių sumetimų: CZ negalėtų laiku įgyvendinti atidėjimo.Direktyvos 2000/29/EB 18 straipsnyje numatyta tvarka Komisija nedelsiant pateikia pridedamą Tarybos direktyvos pasiūlymą Tarybai ir informuoja Europos Parlamentą.Tarybos direktyvos pasiūlymas nedaro finansinio poveikio Bendrijos biudžetui.PasiūlymasTARYBOS DIREKTYVAiš dalies pakeičianti Direktyvos 2000/29/EB dėl apsaugos nuo augalams ir augaliniams produktams kenksmingų organizmų įvežimo į Bendriją ir išplitimo joje priemonių IV priedąEUROPOS SAJUNGOS TARYBA,atsižvelgdama į Europos bendrijos steigimo sutartį,atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje[1], ypač į jos 14 straipsnio 2 dalies d punktą,atsižvelgdami į Komisijos pasiūlymą,[2]kadangi:(1) Direktyva 2004/102/EB iš dalies pakeičia Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje II, III, IV ir V priedus ir turi būti įgyvendinta valstybėse narėse iki 2005 m. kovo 1 d.(2) Direktyva 2004/102/EB pateikia su medžiu ir medienos gaminiais susijusias nuostatas. Padėklams, dėžėms ir paklotams taikomos Bendrijos priemonės atitinka Jungtinių Tautų maisto ir žemės ūkio organizacijos (FAO) Tarptautinį fitosanitarijos priemonių standartą (ISPM) Nr. 15 dėl „Pakavimo medžiagos iš medienos reguliavimo tarptautinėje prekyboje gairių“, kurį 2002 m. kovo mėnesį priėmė Ketvirtoji laikina fitosanitarijos priemonių komisija (ICPM).(3) Standarte Nr. 15 nurodoma, kad iš spygliuočių ir nespygliuočių medienos žaliavos pagamintoms pakavimo medžiagoms (taip pat ir tarpikliams) turėtų būti taikomos patvirtintos priemonės – terminis apdorojimas (56ºC temperatūra mažiausiai 30 minučių) arba fumigacija metilbromidu. Taip pat mediena turi būti pažymėta specialiu ženklu, patvirtinančiu, kad jai apdoroti buvo taikomos patvirtintos priemonės.(4) Standarte taip pat nurodoma, jog šalys dėl „techninių priežasčių“ gali pareikalauti, kad įvežtos patvirtintomis priemonėmis apdorotos pakavimo medžiagos būtų paruoštos iš nužievintos medienos ir atitinkamai pažymėtos.(5) Trečiosios šalys paprašė Bendrijos apsvarstyti alternatyvų būdą tam pačiam tikslui pasiekti. Todėl šiuo metu yra tiriami medienos nužievinimo techniniai aspektai, ypač, kaip nužievinimas drauge su kitomis apdorojimo priemonėmis mažina kenkėjų plitimo riziką.(6) Kol laukiama šių tyrimų rezultatų, reikėtų atidėti reikalavimo nužievinti medieną taikymą.(7) Todėl reikėtų atitinkamai iš dalies pakeisti Direktyvą 2000/29/EB.(8) Augalų sveikatos nuolatinis komitetas nepateikė nuomonės per pirmininko nustatytą laiką,PRIĖMĖ ŠIĄ DIREKTYVĄ:1 straipsnisDirektyva 2000/29/EB iš dalies keičiama taip:1. IV priedo A dalies I skirsnio 2 punkte dešiniosios skilties pabaigoje pridedama ši pastraipa:„Pirmoji įtrauka, pagal kurią pakavimo medžiaga turi būti paruošta iš nužievintos rąsto formos medienos, yra taikoma tik nuo 2006 m. kovo 1 d.“2. IV priedo A dalies I skirsnio 8 punkte dešiniosios skilties pabaigoje pridedama ši pastraipa:„Pirmoji punkto a eilutė, pagal kurią pakavimo medžiaga turi būti paruošta iš nužievintos rąsto formos medienos, yra taikoma tik nuo 2006 m. kovo 1 d.“2 straipsnis1. Valstybės narės priima ir paskelbia įstatymus ir kitus teisės aktus, kurie, įsigalioję ne vėliau kaip iki 2005 m. vasario 28 d., įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.Tas nuostatas jos taiko nuo 2005 m. kovo 1 d.Valstybės narės, tvirtindamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.3 straipsnisŠi direktyva įsigalioja trečią dieną nuo jos paskelbimo Europos Sąjungos oficialiajame leidinyje .4 straipsnisŠi direktyva skirta valstybėms narėms.Priimta Briuselyje,Tarybos varduPirmininkas [1] OL L 169, 2000 7 10, 1 psl. Direktyva su paskutiniais pakeitimais, padarytais Komisijos direktyva 2004/102//EB (OL L 309, 2004 10 6, 9 psl.).[2] OL C […] […], p. […]